Alcarràs dóna llum verda a la construcció de dues noves plantes de compostatge de dejeccions ramaderes
El Ple ordinari de l'Ajuntament d’Alcarràs, ha aprovat dos expedients per a declarar d’interès públic els projectes d’instal·lació de dues noves plantes de compostatge de dejeccions ramaderes, promogudes, respectivament, per dos empresaris locals.
Igualment, en el transcurs de la sessió també s’ha aprovat la suspensió durant un any de la concessió de noves llicències d'edificació de nous centres de culte, d'ampliació dels existents, d'instal·lació o ampliació d'activitats d'obertura i ús de centres de culte, amb la finalitat d'estudiar una modificació puntual del planejament general, mitjançant un procés participatiu amb les congregacions religioses, tal i com preveu la legislació vigent al respecte, per a poder regular a nivell municipal la instal·lació dels centres de culte a Alcarràs.